# Arbeid med strategi 2024-2030 og årsplan for Helsam

Det medisinske fakultet har nylig utarbeidet sin strategi for 2023-26 [Strategi for Det medisinske fakultet - Det medisinske fakultet (uio.no)](https://www.med.uio.no/om/strategi/med-strategi/index.html) Lengden på perioden avspeiler funksjonstiden til nåværende dekanat. Fakultetets strategi omfatter også Helsam på et overordnet nivå. Samtidig ser vi behov for å utarbeide en ny, egen strategi for instituttet. Forrige strategiplan gikk fra 2010 -2020, og vi ønsker nå å ha en strategi som går til 2030, i tråd med [strategiperioden for UiO](https://www.uio.no/om/strategi/strategi-2030/)

Arbeidet med Helsams strategi har til nå skjedd parallelt med arbeidet med å gi innspill til fakultetets årsplan basert på fakultetets strategi: Alle avdelinger har diskutert mulige innspill til fakultetets årsplan på et avdelingsmøte. På møtene har det kommet frem flere punkter som retter seg både mot Helsam og fakultetets aktiviteter eller til Helsam aktiviteter alene. Disse innspillene er blitt tatt med inn i en diskusjon i instituttets ledergruppe. Fakultetas strategi ble vedtatt i fakultetsstyret i september, mens årsplanen forventes vedtatt i fakultetsstyrets møte i desember.

Arbeidet med Helsams strategi og årsplan vil bli avsluttet primo 2024 etter en ny runde med involvering av avdelingene.

Nedenfor oppsummeres innspillene til Helsams strategi og årsplan som er oppe til diskusjon. Vi inviterer instituttrådet til å komme med innspill på møtet.

## Strategi

«Helsam skal arbeide for å sikre bærekraftige helsetjenester i Norge»

Utgangspunkt:

Gjennom forskning, undervisning og formidling skal Helsam bidra til at de som arbeider i helsetjenesten som ansatte og ledere, skal ha forskningsbasert kunnskap som kan anvendes i alle deler av helsetjenesten. Vi skal legge spesiell vekt på kunnskap som sikrer god kvalitet på områdene der behovet for tjenester vil øke i fremtiden – i primærhelsetjenesten/kommunehelsetjenesten.

Momenter som kan tas inn:

* Helsams forskning skal være relevant, ha høy kvalitet, være anvendbar og anerkjent.
* Vi skal vektlegge å fylle kunnskapshullene i fagområdene som er knyttet til primærhelsetjenesten.
* Vi skal være fremsynte og svare ut problemstillingene som vil prege fremtidens helsetjeneste.
* Vi skal fremskaffe kunnskap som kan tas i bruk av beslutningstakere nasjonalt og regionalt
* Vi skal bidra til sosial innovasjon/tjeneste innovasjon
* Vi skal gi våre studenter grunnlag for å kunne ta kunnskapsbaserte beslutninger som fremtidige helsetjenestearbeidere.
* Vi skal fremme tverrfaglighet og flerfaglighet
* Vi skal bidra til kunnskap som fremmer refleksjon og kritisk tenkning
* Helsam skal være et godt sted å arbeide og være et drivhus for å dyrke frem gode forskere, undervisere og administrative medarbeidere

## Årsplan 2024-26

Endeling årsplan skal ta utgangspunkt til Fakultetets og Helsams strategi

Momenter som er spilt inn (noen er fordelt på år 1-2-3 )

### Utdanning

* Vi skal styrke samarbeidet og koordineringen mellom BM-studiene, og mellom BM-studiene og medisinstudiet
  + 1. Vi skal ferdigstille gjennomgangen av undervisningsporteføljen ved Helsam
    2. Basert på gjennomgangen og tilgjengelige ressurser skal vi utarbeide en plan for å styrke samarbeidet og samkjøring mellom studiene
    3. Implementering av plan for samarbeid har startet
* Vi skal bidra til oppfyllelse av RETHOS-kravene til praksis i primærhelsetjenesten i medisinstudiet
  1. Fordeling av praksisukene i timeplanen er avklart
  2. Skaffe ressurser og rekruttere praksisplasser
  3. RETHOS-kravene er implementert våren 2026
* Vi skal utarbeide en plan for å markedsføre våre studier for studenter fra EU
* Vi skal utarbeide en plan for etter- og videreutdanning (EVU)
* Vi skal fremme Helsams komparative fortrinn blant UiO’s studier
* Vi skal tydeliggjøre bærekraftperspektivet i alle våre studier

### Forskning

* Vi skal stimulere til tverrgående samarbeid
* Vi skal styrke tjenesteinnovasjonsforskning
* Vi skal styrke og utvikle klinisk forskning i primærhelsetjenesten
* Vi skal sikre tilgang og opprettholdelse av forskningsinfrastruktur – bla. registerdata
* Vi skal sikre finansiering av grunnforskning innenfor Helsams fagområder (teoriutvikling, nysgjerrighetsdrevet forskning)
* Vi skal tydeliggjøre bærekraftperspektivet i våre prosjekter

### Organisasjon

* Vi skal arbeide for å opprettholde en god standard på det fysiske og psykososiale arbeidsmiljøet i påvente av flytting og samlokalisering i nye lokaler (trolig tidligst flytting i 2028). Bla. finne gode felles møteplasser.
* Vi skal sikre videre drift og utvikling av våre kompetansesentre (ASP, AFE, EIH)
* Vi skal arbeide for å samkjøre rutiner på tvers av Helsam; lage en rutine for frikjøp etc
* Vi skal lage en god prosess rundt gjennomføringen av ARK
* Vi skal opprette LAMU på Helsam
* Vi skal arbeide med karriereplaner for alle ansatte, spesielt fokus på stipendiatene